Les resolucions aquí disponibles es difonen a efectes de coneixement i consulta dels criteris de decisió del Tribunal Català de l'Esport.
L'usuari podrà consultar els documents sempre que ho faci per al seu ús particular.
No està permesa la utilització d'aquest material per a usos comercials, ni la descàrrega massiva d'informació.
Qualsevol actuació que contravingui les indicacions anteriors podrà donar lloc a l'adopció de les mesures legals que procedeixin.
Abstract: el Comitè de Competició federatiu no accepta la proposta per modificar la data de celebració d'un partit, per "... no ajustar-se a normativa...".
El club afectat presenta recurs al corresponent Comitè d'Apel·lació, que ratifica la resolució de primera instància.
La Resolució és objecte de recurs pel mateix club davant del Tribunal Català de l'Esport, i argumenta que els dos òrgans federatius han reconegut la manca de regulació "... per part de la normativa actual..." i que els dos clubs estan disposats a repetir l'encontre en plenes condicions.
EL Tribunal Català de l'Esport aprecia que el Comitè d'Apel·lació fonamenta, entre altres aspectes, la seva resolució en dos correus electrònics d'un altre òrgan federatiu que no forma part del sistema jurisdiccional (2n FD).
Igualment, considera que, en demanar un aclariment de les normes d'aplicació, estem parlant d'un "... interès genèric,... però no pot ser considerat com un interès legítim a efectes de recurs..." (4t FD).
El Tribunal Català de l'Esport desestima el recurs i ratifica la resolució objecte del mateix.
Abstract: l'àrbitre de l'encontre va emplenar l'acta del mateix i en annex manifestant que es va aturar el partit en diverses oportunitats per crits irònics i de naturalesa anàloga.
El Comitè de Competició va sancionar al club local amb multa de 30 euros.
El sancionat presenta recurs al Comitè d'Apel·lació fent referència a que els autors dels crits no eren els seus aficionats.
La darrera instància federativa desestima el recurs al considerar que no s'havia desvirtuat la presumpció de veracitat de l'acta arbitral i el seu annex.
El club sancionat amb la multa formalitza recurs davant del Tribunal Català de l'Esport reproduint les mateixes al·legacions presentades en seu federativa.
El Tribunal coincideix amb els òrgans jurisdiccionals federatius en que no hi ha elements per desvirtuar la presumpció de veracitat de l'acta arbitral i el seu annex (3r FD), però examina si la conducta descrita integra o no el tipus de la infracció sancionada.
En aplicació del principi iure novit curia, i a la vista dels fets, resulta que s'ha aplicat un "... tipus obert que ha d'ésser necessàriament objecte d'una interpretació restrictiva...", i que per molt que l'àrbitre aturés el joc, no ultrapassen "... el llindar que podria encabir l'acció en el tipus...", i el Tribunal Català de l'Esport resolt estimar el recurs deixant sense efecte la multa.
Abstract: un jugador reacciona davant de la seva expulsió amb insults adreçats a l'àrbitre i arriba a empènyer.
El club del jugador no accepta les manifestacions contingudes a l'acta del partit.
El Comitè de Competició sanciona al jugador amb 8 partits de suspensió.
El club recorre demanant una modulació de la sanció que el Comitè d'Apel·lació desestima i ratifica la sanció de primera instància.
El club presenta recurs al Tribunal Català de l'Esport demanant la suspensió cautelar de la sanció que és acordada.
El recurrent fa remissió a unes imatges que no s'ajustarien als fets descrits per l'àrbitre a l'acta, però que no fa arribar al Tribunal.
Considera el Tribunal Català de l'Esport que els fets s'originen en una expulsió mereixedora d'expulsió però no d'una sanció amb aquesta intensitat, atès que era una lesió menys greu (3r FD) i per tant aprecia parcialment el recurs i redueix la sanció, restant modulada de 8 a 4 partits.
Abstract: en base a l'annex de l'acta arbitral, es va sancionar a jugador d'un club amb 8 partits, a l'entrenador amb 12 partits i el tancament del camp de joc per 1 encontre, inicialment desestimant les al·legacions per presentació fora de termini.
Recorreguts els fets al Comitè d'Apel·lació de la Federació, aquest ratifica les sancions per no aportar-se proves documentals dels fets i, únicament, "... manifestacions subjectives...".
Reafirma la presumpció de certesa de l'acta arbitral no desvirtuada a l'expedient en instància federativa.
Presentat recurs al Tribunal Català de l'Esport, es passa a examinar si els fets estan integrats en els tipus als que fan referencia els òrgans federatius ( 3r FD).
El Tribunal considera que aquestes conductes han de ser valorades "... en el seu grau mitjà..."(3r FD) i ratifica totes les sancions excepte la de l'entrenador que passa de 12 a 8 partits.
Abstract: entra un jugador a un encontre, sense permís arbitral i amb una confusió dins de diverses substitucions.
Un club considera el fet d'alineació indeguda.
Els òrgans jurisdiccionals federatius accepten aquesta pretensió i atorguen la pèrdua del partit a l'infractor per 3-0.
El club perjudicat al·lega davant del Tribunal Català de l'Esport indefensió, al no haver fet declarar a l'àrbitre.
El Tribunal Català de l'Esport no aprecia aquesta situació per petició extemporània (2n FD).
El Tribunal Català de l'Esport analitza els fets i considera acreditada l'absència de mala fe i de negligència del recurrent, com "... un fet involuntari..." sense cap intencionalitat antiesportiva (5è FD), resolt estimar el recurs i deixa sense efecte la sanció recorreguda.
Abstract: partit inicialment suspès a la meitat del 3r. set, per un presumpte robatori als vestidors i que les esportistes es van desplaçar a la Comissaria per declarar, segons indica l'acta arbitral.
El Comitè de Competició, desprès de diverses gestions, fixa nova data per disputa l'encontre, amb una situació que el recurrent considera irregular, pel que fa a la participació de determinades jugadores.
El Comitè de Competició desestima el recurs per "...extemporani...".
En segona instància el Comitè d'Apel·lació també desestima la reclamació.
El Tribunal Català de l'Esport, a l'estudiar l'expedient federatiu, acredita que el recurs va ser presentat dins del termini al Comitè de Competició.
El recurrent, al plantejar els fets al Comitè d'Apel·lació, "...acata la Resolució..." i "...aprofita... per a denunciar un fet nou...", que la segona instància, evidentment desestima, doncs no aporta "...proves..." sobre la primera Resolució, i en tot cas, apareix la seva formalització com extemporània, amb una petició per avaluar en segona instància circumstàncies no valorades ni plantejades en primera en forma i temps, i per tant, el Tribunal Català de l'Esport desestima el recurs i confirma íntegrament la Resolució del Comitè d'Apel·lació federatiu.
Abstract: la Federació denega la tramitació d'una llicència per ser titular d'un altre i incorreria en duplicitat.
El recurrent manifesta que no es va produir la seva incorporació inicial al Club per "... raons mèdiques..." i que desprès no "...tenia cabuda a l'equip per raó de la seva llarga baixa...".Considera, el recurrent, que al no tramitar-se la segona llicència no jugaria la resta de la temporada.
El Tribunal Català de l'Esport aprecia que la denegació de la llicència ha estat adoptada per la "Comissió de Control" que no es un òrgan jurisdiccional, del que com a tals defineixen els Estatuts de la pròpia federació, i l'esmentada "Comissió""... s'arroga, sense cap fonament estatutari, unes funcions jurisdiccionals que no li corresponen..."
Considera el Tribunal que la doble instància federativa és "...part d'un sistema de garanties dels recurrents front a les decisions... federatives..." del qual no pot privar-se als esportistes.
El cas que ocupa aquesta Resolució afecta un menor d'edat i, per tant, actuen els seus pares en la seva representació i segons la Carta Internacional de l'Esport de 21 de novembre de 1978 de la UNESCO, estem davant d'un dret fonamental per a tots.
En la mateixa línia, la Llei 14/2010, de Protecció de Menors de Catalunya, fixa el dret dels nens i adolescents a la pràctica esportiva.
El Tribunal considera que el primer club ja va, en el seu dia, certificar la desvinculació del jugador, mitjançant document del seu coordinador, que el Club no ha desmentit"... en cap moment al llarg de tot l'expedient...".
Fixada la desvinculació del 1r. club no podia "...haver duplicitat de llicència..." i el Tribunal Català de l'Esport resol estimar el recurs dels pares del menor, declarant nul i sense efecte l'acord de la "Comissió de Control" i disposar l'immediat atorgament de la llicència federativa al jugador.
Esport o activitat: natació (waterpolo)
Abstract: el Club sancionat presenta recurs al considerar que "...l'Acta arbitral no reflecteix el que ha passat al partit...".
Recurs desestimat doncs, "...és doctrina constant i pacífica que l'acta arbitral gaudeix de la presumpció de veracitat..." i no existeixen proves que acrediten el contrari (3r.
Abstract: recurs a les eleccions a la Federació Catalana per no "...procurar que la presencia d'homes i dones reflecteixi la proporcionalitat de gènere...".
El Tribunal aprecia que la norma aplica expressament "...el verb PROCURAR..." que no és obligacional i el precepte invocat "... del 4%, no arribaria ni a un,..."(4t FD), entenent que procedeix desestimar el recurs.
Abstract: encontre no celebrat per no presentació d'un dels equips.
La Resolució federativa atorga la victòria al club que es va presentar i a l'altre equip resta multat amb 150€.
Aquest club presenta recurs davant el TCE, accepta la multa però demana que el partit es celebri en base al principi de "fer play i de reciprocitat".
El TCE ressalta la concurrència d'un fet desafortunat doncs el recurrent acredita bona voluntat, esportivitat i bona fe; però la seva actuació negligent resta suficient fonament per desestimar el recurs i ratificar la Resolució federativa (2n.